Source: https://www.riigiteataja.ee/akt/109012018002
Timestamp: 2018-04-22 06:27:14+00:00

Document:
Alkoholiseaduse ja reklaamiseaduse muutmise seadus – Riigi Teataja
RT I, 09.01.2018, 2
29.12.2017 otsus nr 210
Vastu võetud 20.12.2017
1) paragrahvi 40 täiendatakse lõigetega 12 ja 13 järgmises sõnastuses:
„(12) Alkohoolsed joogid tuleb kaupluses paigutada teistest kaupadest eraldi. Alkohoolseid jooke ei tohi paigutada nii, et tarbija puutuks kaupluse külastamisel nendega vältimatult kokku, ning alkohoolsete jookide väljapanek ei tohi olla märgatavalt nähtav ülejäänud müügisaalist, välja arvatud juhul, kui nende nõuete täitmine ei ole müügisaali suurusest tulenevalt mõistlikult teostatav.
(13) Alkohoolsete jookide väljapanek ei tohi olla märgatavalt nähtav väljastpoolt müügikohta.”;
2) paragrahvi 40 täiendatakse lõikega 21 järgmises sõnastuses:
„(21) Alkohoolse joogi esitlus on lubatud alkohoolse joogi müügile spetsialiseerunud müügikohas, messil, laadal või muul samalaadsel üritusel, välja arvatud peamiselt lastele suunatud ürituse toimumise paigas selle ürituse toimumise ajal. Alkohoolse joogi esitlus on lubatud kaupluse alkoholimüügi alal, kui alkohoolse joogi esitlus ei ole märgatavalt nähtav ülejäänud müügisaalist.”;
3) paragrahvi 40 täiendatakse lõikega 4 järgmises sõnastuses:
„(4) Käesoleva paragrahvi lõike 12 teises lauses ja lõikes 13 sätestatut ei kohaldata rahvusvahelisel reisijateveol kasutatava vee- või õhusõiduki pardal ning rahvusvahelise lennujaama ja sadama julgestuspiirangu alal asuvale müügikohale.”;
4) paragrahvi 42 lõiget 1 täiendatakse punktiga 3 järgmises sõnastuses:
„3) piirata alkohoolse joogi jaemüüki kohapeal tarbimiseks kogu haldusterritooriumil või selle mõnes osas korrakaitseseaduse § 56 lõikes 2 sätestatud ajavahemikus.”;
5) paragrahvi 47 lõige 3 muudetakse ja sõnastatakse järgmiselt:
„(3) Alkohoolse joogi valduse üleandmisel peab senine valdaja tuvastama valduse omandaja vanuse isikut tõendava dokumendi alusel. Isikut tõendava dokumendi alusel ei pea valduse omandaja vanust tuvastama, kui ta on ilmselgelt täisealine või tema isik on senisele valdajale teada. Kui valduse omandaja ei ole senisele valdajale teadaolevalt täisealine ning ta ei esita isikut tõendavat dokumenti, ei või senine valdaja anda alkohoolse joogi valdust üle.”;
6) paragrahvi 49 lõikes 1 asendatakse sõnad „alkohoolse joogi tarbimisega seonduvad piirangud” sõnadega „käesoleva seaduse §-s 46 ning § 47 lõigetes 1, 5 ja 6 sätestatud nõuded”;
7) seaduse 4. peatükki täiendatakse §-ga 521 järgmises sõnastuses:
„§ 521. Nõuete järgimise kontrollimine kontrolltehinguga
8) paragrahvi 54 pealkirjast ja lõikest 1 jäetakse välja tekstiosa „omandamine,” vastavas käändes;
9) paragrahvi 53 lõikes 2, § 58 lõikes 2, § 61 lõikes 2 ja § 65 lõikes 2 asendatakse arv „3200” arvuga „5000”;
10) paragrahvi 55 lõikes 2, § 60 lõikes 2, § 62 lõikes 2, § 64 lõikes 2, § 66 lõikes 2 ja § 68 lõikes 2 asendatakse arv „2000” arvuga „3000”.
1) paragrahvi 13 lõige 2 tunnistatakse kehtetuks;
2) paragrahvi 28 tekst muudetakse ja sõnastatakse järgmiselt:
„(1) Alkoholi reklaam võib sisaldada üksnes toote:
(11) Käesoleva seaduse § 2 lõike 2 punktides 2–4 ja punktis 6 nimetatud juhtudel ei tohi kasutada alkoholi tähistamiseks kasutatavat kaubamärki, mis väljendab sõnas või kujutab pildis alkoholi või selle tarbimist.”;
3) paragrahvi 34 lõikes 2 ja § 35 lõikes 2 asendatakse arv „10 000” arvuga „50 000”.
(1) Käesoleva seaduse § 1 punktid 2 ja 4 ning § 2 punktid 1 ja 2 jõustuvad 2018. aasta 1. juunil.
(2) Käesoleva seaduse § 1 punktid 1 ja 3 jõustuvad 2019. aasta 1. juunil.

References: § 56
 § 47
 § 58
 § 61
 § 65
 § 60
 § 62
 § 64
 § 66
 § 68
 § 2
 § 35
 § 1
 § 2
 § 1